Rohkem kui sada Ukraina ajakirjanikku ja kunstnikku tuli täna Kiievis tänavatele avaldama meelt  tsensuuri vastu televõrkudes, teatab uudistevõrk AFP.    Meeleavaldajad protestisid Kiievi kohtumaja ees. Seal arutatakse, kes kahele Ukraina iseseisvale telekanalile TVi ja Kanal 5 anda tegevusluba.    Mõnedel protestijatel olid seljas särgid kirjadega «Kunstnikud Tsensuuri Vastu», lisaks kanti ka TVi ja Kanal 5 riideid ning plakateid kirjadega «Sõnavabadus» ja «Tsensuur = Nõukogude Liit, KGB».    «Televisioonist on saanud vahend inimeste muutmiseks zombideks, kes jälgivad  mida iganes valitsus ütleb,» rääkisid kirjanikest vennad Vitali ja Dmitri Kapranov.